У 1955 г. Мiкалай Пракаповіч стаў вучнем Пугачоўскай васьмігодкі, а сярэднюю адукацыю атрымаў у СШ № 4 г. Брэста. У школе захапляўся гісторыяй, фізікай, ахвотна пісаў сачыненні. Пачаў пісаць вершы пад уплывам суседа — самадзейнага паэта, ветэрана вайны Дзмiтрыя Васільева. Паказваў вершы Міхасю Рудкоўскаму, які іх адзначыў станоўча. У 1966 г. М. Пракаповіч паступае на філалагічны факультэт Брэсцкага педагагiчнага інстытута імя А. С. Пушкіна. Вучыўся разам з будучымi паэтамi Алесем Разанавым i Алесем Каско. Iх талент заўважыў выдатны педагог, літаратуразнавец Уладзімір Андрэевіч Калеснік.